OBRAZLOŽITVENI MEMORANDUM

1. OZADJE PREDLOGA

Uredba Sveta (EU) št. 44/2012[1] za leto 2012 določa ribolovne možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi. Ribolovne možnosti so med obdobjem, v katerem veljajo, običajno večkrat popravljene.

2. REZULTATI POSVETOVANJ Z ZAINTERESIRANIMI STRANMI IN OCENE UČINKA

Ni relevantno.

3. PRAVNI ELEMENTI PREDLOGA

S predlaganimi spremembami se skuša navedena uredba spremeniti na naslednji način:

Kapelan v grenlandskih vodah

Komisija v skladu s členom 5(3) Uredbe Sveta (EU) št. 44/2012 določi kvoto Unije za kapelana v grenlandskih vodah območij ICES V in XIV. Unija v skladu z navedenim členom na podlagi dodelitve, ki jo določi Grenlandija, in v skladu s Sporazumom o partnerstvu v ribiškem sektorju med Evropsko skupnostjo na eni strani in vlado Danske ter lokalno vlado Grenlandije na drugi strani in Protokolom k Sporazumu prejme 7,7 % celotnega dovoljenega ulova (TAC) za kapelana v grenlandskih vodah območij ICES V in XIV. Grenlandski organi so Komisijo obvestili, da bo Grenlandija Uniji dodelila pm ton v skladu z deležem, določenim na podlagi Protokola, ki se lahko lovijo do 30. aprila 2013.

Ko je bila 17. januarja 2012 sprejeta Uredba (EU) št. 44/2012 je Komisija pripravila izjavo o količini kapelana, ulovljeni v grenlandskih vodah območij V in XIV, v kateri se je zavezala, da bo z državami članicami začela razpravljati glede možnosti razdelitve ribolovnih možnostih v zvezi s kapelanom, ki jih omogoča Grenlandija, med države članice v okviru navedenega sporazuma o partnerstvu v ribiškem sektorju in Protokola k Sporazumu.

Glede na to, da med letoma 2004 in 2010 nobeno plovilo EU ni izvajalo usmerjenega ribolova kapelana na podlagi Sporazuma o partnerstvu v ribiškem sektorju z Grenlandijo in da je leta 2011 kapelana lovila le Danska v okviru nedodeljene kvote, Komisija predlaga, da se za referenčno obdobje za razdelitev med države članice uporabi obdobje od 1998 do 2003.

Ob upoštevanju letnih posvetovanj o ribiškem sektorju med Evropsko unijo in Norveško za leto 2012, zlasti ob upoštevanju zaveze, ki jo je sprejela Evropska unija, da Norveški poleg običajnega deleža zagotovi še dodatno količino 20 000 ton kapelana, takoj ko je kapelan v grenlandskih vodah ponovno na voljo, je primerno to količino prenesti iz navedene kvote Unije, ki znaša pm ton.

2012/0187 (NLE)

Predlog

UREDBA SVETA

o spremembi Uredbe (EU) št. 44/2012 glede ribolovnih možnosti za kapelana v grenlandskih vodah

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43(3) Pogodbe,

ob upoštevanju predloga Evropske komisije[2],

ob upoštevanju naslednjega:

(1) Sporazum o partnerstvu v ribiškem sektorju med Evropsko skupnostjo na eni strani in vlado Danske ter lokalno vlado Grenlandije na drugi strani[3] in Protokol k Sporazumu[4] določata, da Unija prejme 7,7 % celotnega dovoljenega ulova (TAC) za kapelana v grenlandskih vodah območij ICES V in XIV.

(2) Z Uredbo Sveta (EU) št. 44/2012[5] je bila za obdobje od 1. januarja do 30. aprila 2012 določena začasna kvota Unije za stalež kapelana v zadevnih grenlandskih vodah, ribolovne možnosti pa niso bile posebej razdeljene med države članice.

(3) Grenlandski organi so ... Unijo obvestili, da je bil TAC za kapelana v grenlandskih vodah območij ICES V in XIV določen in za obdobje od 1. maja 2012 do 30. aprila 2013 znaša … ton. Določiti je torej treba, da ustrezna kvota Unije za navedeno obdobje znaša pm ton.

(4) Unija se je v okviru letnih posvetovanj o ribištvu med Unijo in Norveško zavezala, da bo Norveški za leto 2012 zagotovila dodatno količino 20 000 ton kapelana v grenlandskih vodah območij ICES V in XIV. To količino je primerno prenesti iz kvote Unije, ki je v zadevnih vodah na voljo.

(5) Poleg tega je primerno kvoto Unije razdeliti med države članice. Glede na to, da plovila Unije med letoma 2004 in 2010 niso izvajala ribolovnih dejavnosti, usmerjenih na kapelana, na podlagi Sporazuma o partnerstvu v ribiškem sektorju z Grenlandijo in da je leta 2011 le ena država članica izkoristila nedodeljeno kvoto Unije, bi moralo biti referenčno obdobje za razdelitev kvote Unije med države članice obdobje 1998–2003.

(6) Razdelitev kvote Unije med države članice presega izvedbena pooblastila, podeljena Komisiji s členom 5(3) Uredbe (EU) št. 44/2012. Da bi preprečili razdelitev določb med akte Komisije in Sveta, bi morali biti s to uredbo določeni tako kvota Unije kot tudi njena razdelitev med države članice.

(7) Omejitve ulova kapelana, določene s to uredbo, bi se morale začeti uporabljati s 1. majem 2012. Takšna retroaktivna uporaba ne bo vplivala na načeli pravne varnosti in varstva legitimnih pričakovanj, saj zadevne ribolovne možnosti še niso bile izkoriščene. Ker omejitve ulova vplivajo na gospodarske dejavnosti in načrtovanje ribolovne sezone plovil Unije, bi morala ta uredba začeti veljati takoj po objavi.

(8) Zato bi bilo treba Uredbo (EU) št. 44/2012 ustrezno spremeniti –

SPREJEL NASLEDNJO UREDBO:

Člen 1 Spremembe Uredbe (EU) št. 44/2012

Priloga IB k Uredbi (EU) št. 44/2012 se spremeni v skladu s Prilogo k tej uredbi.

Člen 2 Začetek veljavnosti

Ta uredba začne veljati dan po objavi v Uradnem listu Evropske unije.

Uporablja se od 1. maja 2012.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

PRILOGA

V Prilogi IB k Uredbi (EU) št. 44/2012 se vnos v zvezi s kapelanom v grenlandskih vodah območij V in XIV nadomesti z naslednjim:

„Vrsta: || kapelan Mallotus villosus || Območje: || grenlandske vode območij V in XIV (CAP/514GRN)

Danska || pm || ||

Združeno kraljestvo || pm ||

Švedska || pm ||

Nemčija || pm ||

vse države članice States || pm || (1) (2)

EU || pm || (3) (4) ||

TAC || Ni relevantno. || ||

(1) Razen držav članic z več kot 10 % kvote Unije. (2) Države članice z dodeljeno kvoto lahko uporabljajo kvoto, namenjeno vsem državam članicam, le, ko so lastno kvoto že izčrpale. (3) Od česar se 20 000 ton dodeli Norveški. (4) Ribolov je dovoljen do 30. aprila 2013 z odstopanjem od člena 1(2)(a) te uredbe.“

[1] Uredba Sveta (EU) št. 44/2012 z dne 17. januarja 2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2012 (UL L 25, 27.1.2012, str. 55–147).

[2] [Sklic na UL.]

[3] UL L 172, 30.6.2007, str. 4.

[4] UL L 172, 30.6.2007, str. 9.

[5] UL L 25, 27.1.2012, str. 55.